Artjom Kolt&#154;in (Denis Nikiforov) on poksija, kelle jaoks see on midagi enamat, kui lihtsalt kaklus. Saades edukalt mööda mitmetest hukatuslikest kiusatustest, jäi ta truuks oma kutsumusele ning suutis  hoiduda pööramast kuritegelikule rajale. Ta on profipoksi maailmameistri tiitlipretendent ning teda tuntakse kõikjal, ees ootab elu tähtsaim heitlus. Kuid kõik läheb katastroofiliselt valesti... Nüüd pole ta midagi muud, kui poolpime mahajäetud poksija: mänedzher (Andrei Panin) katkestab temaga tulusa lepingu ning kogu tutvusringkond on ta hüljanud.    Artjom vajab raha kalli silmaoperatsiooni tarbeks, peab õiendama arveid reeturitega, peab kaitsma armastavat naist (Jelena Panova) ning kolme  päevaga koguma tohutu hulga raha. Ta peab asuma lahingusse väljaspool poksiringi, kus pole reegleid, kus lüüakse ilma kinnasteta ning kus puuduvad kohtunikud - see on tõeline elu. Kuid võitleja jääb võitlejaks, ta ei anna kunagi alla.    "Võitlus varjuga" on haarav põnevusfilm, mille taga seisavad kultusseriaali "Brigaad" tegijad. Osades Denis Nikiforov, Andrei Panin ("Brigaad", "Shikk"), Jelena Panova ("Mama", "Brigaad"), John Amos ("Visa hing 2") jt. Lavastas Aleksei Sidorov ("Brigaad").